Държавен вестник, бр. 70, 2018 г., стр. 83

БРОЙ  70	
Д Ъ Р Ж А В Е Н  В Е С Т Н И К 	
СТР.  83  
(21) Лекарска стая за спешна медицинска 
помощ с необходимото оборудване и задължи-
телно със сърдечен дефибрилатор, както и стая 
за наблюдение с необходимото оборудване и 
стая за делегата, оборудвана с компютър, факс, 
копирна машина и интернет – прилага се само 
за футболни срещи от Първа лига и Втора лига.
(22) Озвучителната система преди, по вре-
ме и след приключване на футболната среща 
може да бъде използвана само и единствено 
за поискани от длъжностните лица на срещата 
или от местните власти съобщения, както и за 
съобщения, свързани с провеждането на самия 
мач – обявяване на голмайстори, смени, офи-
циална посещаемост или допълнително време, 
назначено от съдията. 
(23) Използване на информационни табла 
и часовници на стадиона:
1. Часовниците на стадиона, които отчитат 
игровото време, трябва да бъдат стопирани в 
края на редовното време на всяко полувреме, 
т.е. в 45-ата и 90-ата минута. Това правило се 
спазва и в случай на продължения, т.е. в 105-ата 
и 120-ата минута.
2. На информационното табло едновременно 
с резултата от настоящата футболна среща могат 
да се изписват резултатите от футболните срещи, 
които се играят в реално време на други стадиони, 
както и тези от приключили футболни срещи. 
3. На информационното табло или на видео­
стената може да се излъчва в реално време 
провеждащата се на стадиона футболна среща, 
повторения, както и излъчване със закъснение 
само в случай, че клубът домакин е получил 
необходимото съгласие на всички трети страни, 
на делегата на БФС за съответния мач и ако се 
налага – на съответните местни власти.
4. Клубът домакин е отговорен за излъчването 
на повторения и излъчване със закъснение да се 
допуска само при спряна игра, когато топката е 
извън игралното поле, в почивката между двете 
полувремена, а в случай на продължения – в 
почивката между редовното време и продълже-
нията или в почивката между две продължения. 
5. Клубът домакин е длъжен да гарантира, че 
излъчваната на информационното табло картина 
не съдържа кадри, които:
а) могат да окажат влияние върху нормалното 
протичане на мача;
б) могат да бъдат определени като противо-
речиви, с което да предизвикат нарушаване на 
обществения ред и/или безредици по трибуните;
в) изобразяват масови безредици, гражданско 
неподчинение, комерсиални или обидни послания 
от публиката или на игралното поле;
г) критикуват или уронват авторитета на който 
и да е играч, съдия или друго официално лице на 
стадиона (включително кадри, които подчертават 
директно или индиректно положения за засада, 
извършени нарушения, потенциални грешки на 
съдиите и всякакво поведение, противоречащо 
на принципите на феърплея);
д) могат да създадат опасност за физическото, 
психическото и нравственото развитие на детето.
6. Ако бъде поискано от БФС, клубовете са 
длъжни да излъчват ексклузивно на информа-
ционното табло или видеостената специални 
послания за различни кампании на БФС, както 
и материали, съдържащи лого или други отли-
чителни знаци на Първа професионална лига 
или Втора професионална лига.
Чл. 29. Срещите между софийските отбори 
се играят, както следва:
(1) По програмата на Първа лига и Втора 
лига – на собствения стадион на ФК домакин, 
а в случай че срещата е обявена за рискова, тя 
се провежда на Националния стадион „Васил 
Левски“.
(2) От турнира за Купата на България – на 
собствения стадион на ФК домакин, а в случай 
че срещата е обявена за рискова, тя се провежда 
на Националния стадион „Васил Левски“. 
(3) В случай че среща от Първа лига или 
Втора лига се провежда на Националния стадион 
„Васил Левски“ съгласно чл. 29, за ФК домакин 
се счита ФК, посочен като такъв според про-
грамата на първенството, с всички задължения, 
произтичащи за този ФК съгласно чл. 28. 
Чл. 30. ФК, на който е наложено дисципли-
нарно наказание „лишаване от домакинство“, 
провежда футболната среща от първенството 
и турнира за Купата на България, за която е 
наказан, на стадион, отдалечен от стадиона му 
за домакински мачове, както следва:
а) за отбори от Първа лига и Втора лига: 
– над 50 км, като не се ощетява отборът гост;
– при футболна среща между отбори от едно 
населено място не може да се играе единстве-
но на стадиона на ФК, на който наказанието е 
наложено;
б) за отборите от Трета лига – над 30 км, 
като не се ощетява отборът гост; футболна среща 
между отбори от едно населено място не може 
да се играе единствено на стадиона на ФК, на 
който наказанието е наложено;
в) отборите от всички останали групи, от 
всички възрасти и от двата пола – над 20 км, 
като не се ощетява отборът гост; футболна среща 
между отбори от едно населено място не може 
да се играе единствено на стадиона на ФК, на 
който наказанието е наложено;
г) стадионите по букви „а“, „б“ и „в“ трябва 
да са лицензирани и да отговарят на всички ус-
ловия за провеждането на срещи от съответната 
група и ниво, както и да са на такова отстояние 
от стадиона на отбора гост, че да не го принуж-
дават да пътува повече отколкото до стадиона 
на ФК, на който наказанието е наложено;
д) ФК, на който е наложено наказанието, в 
срок от 24 часа след получаване на известието 
за наказанието предлага на СТК на администри-
ращия орган най-малко 2 стадиона, отговарящи 
на изискванията на чл. 27; СТК на администри-
ращия орган утвърждава между тях мястото на 
футболната среща;
е) в случай че не изпълни задължението си 
по предходната буква „д“, на ФК се налага дис-
циплинарно наказание „присъждане на служебна 
загуба“ при служебен резултат 3:0 в полза на 
гостуващия отбор;
ж) ФК, на който е наложено наказанието „ли-
шаване от домакинство“, своевременно уведомява 
съответната ОДП (СДП), на чиято територия 
се провеждат срещите, и осигурява охрана на 
договорна основа в съответствие с Наредбата за 
сигурността на спортните обекти и ЗООРПСМ.